钦定古今图书集成/明伦汇编/闺媛典/第315卷 > 皇清四十八 > 王宪妻禚氏
## 钦定古今图书集成/明伦汇编/闺媛典/第315卷 > 皇清四十八 > 王宪妻禚氏

按《邳州志》：“禚氏，王宪妻。宪抱病将危，禚方孕，与夫誓曰：‘生男则生，生女则死’。继而生子绍先，又两月而宪亡，禚年二十一，竭产以葬，宪矢志抚孤。时山贼四掠，禚避伯氏楼中，贼火攻急，人多死，禚抱子从楼下堕，幸而不伤，走匿草间，为贼所得，身被数创，昏绝于地，遂掠其子以去。越三日，绍先自贼营逃出，母子相持” 大哭，乃渐进水浆，得不死。自是纺织自给，备尝艰苦。教绍先读书，补博士弟子。年七十三卒。郡守旌之。